pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อลงกรณ์” ชื่นชมตลาดกลางกุ้งสมุทรสาคร คุมเข้มมาตรการโควิด19
วันพฤหัสบดีที่ 4 มีนาคม 2564
“อลงกรณ์” ชื่นชมตลาดกลางกุ้งสมุทรสาคร คุมเข้มมาตรการโควิด19
“อลงกรณ์” ชื่นชมตลาดกลางกุ้งสมุทรสาคร คุมเข้มมาตรการโควิด19 สร้างความเชื่อมั่นทํายอดขายพุ่ง พร้อมเชิญชวนคนไทยซื้อกุ้งช่วยชาวประมง
“อลงกรณ์”ชื่นชมตลาดกลางกุ้งสมุทรสาครคุมเข้มมาตรการโควิด19สร้างความเชื่อมั่นทํายอดขายพุ่งพร้อมเชิญชวนคนไทยซื้อกุ้งช่วยชาวประมง
วันนี้(4มี.ค. 64)ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ห่วงใยเกษตรกรชาวประมงจึงมอบหมายให้นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการฟื้นฟูและพัฒนาศักยภาพการประมงไทยพร้อมด้วยนายสุรศักดิ์ผลยังส่งรองผู้ว่าราชการจังหวัดสมุทรสาครนายวิชาญอิงศรีสว่างรองอธิบดีกรมประมงนายมงคลมงคลตรีลักษณ์นายกสมาคมการประมงจังหวัดสมุทรสาครนายชาธิปตั้งกุลไพศาลรองประธานหอการค้าจังหวัดสมุทรสาครตัวแทนหน่วยงานราชการภาคเอกชนผู้ประกอบการที่เกี่ยวข้องลงพื้นที่ตรวจเยี่ยมตลาดกลางกุ้งสมุทรสาครพร้อมพบปะผู้ประกอบการภายหลังจากที่ตลาดได้เปิดดําเนินการดําเนินงานตั้งแต่วันที่1มีนาคมที่ผ่านมา
ทั้งนี้นายอลงกรณ์ได้ให้สัมภาษณ์สื่อมวลชนแสดงความชื่นชมตลาดกลางกุ้งที่สามารถเปิดทําการได้อีกครั้งหนึ่งเป็นผลมาจากการควบคุมการระบาดของโควิด19ซึ่งทุกภาคส่วนได้ร่วมมือกันอย่างเข้มแข็งทั้งหน่วยงานด้านสาธารณสุขด้านการปกครองด้านประมงผู้ประกอบการทั้งระบบตลอดจนหน่วยงานที่เกี่ยวข้องทําให้วันนี้การค้าขายที่ตลาดกลางกุ้งสมุทรสาครกลับมาเปิดให้บริการทําการเต็มรูปแบบอีกครั้งมีแพปลากลับมาทําการค้าขายอย่างคึกคักยอดขายเพิ่มขึ้นในขณะเดียวกันได้เน้นย้ําอย่าให้การ์ดตกเหมือนปลายปีที่แล้วโดยต้องป้องกันการแพร่ระบาดอย่างเข้มข้นและนําระบบตรวจสอบย้อนกลับตั้งแต่เกษตรกรผู้เพาะเลี้ยงกุ้งการขนส่งการผลิตแปรรูปจนถึงปลายน้ําคืออุตสาหกรรมแปรรูปร้านอาหารโรงแรมและผู้บริโภคจะช่วยสร้างความเชื่อมั่นที่มีต่อตลาดกลางและสินค้าประมงพร้อมทั้งเชิญชวนคนไทยบริโภคกุ้งไทยเพื่อช่วยเกษตรกรของเราในยุคโควิด19
รัฐบาลไทย-ข่าวทำเนียบรัฐบาล-บังคับใช้แล้ว! กฎหมายกำหนดความเร็วรถใหม่ สูงสุด 120 กม./ชม.
วันพฤหัสบดีที่ 11 มีนาคม 2564
บังคับใช้แล้ว! กฎหมายกําหนดความเร็วรถใหม่ สูงสุด 120 กม./ชม.
...
มีเรื่องมาอัปเดตให้ผู้ขับขี่รถทุกคนครับ ล่าสุด เว็บไซต์ราขกิจจานุเบกษาได้เผยแพร่ประกาศกฎกระทรวงกําหนดอัตราความเร็วของยานพาหนะ บนทางหลวงแผ่นดินหรือทางหลวงชนบทที่มีทางเดินรถในทิศทางเดียวกันตั้งแต่ 2 ช่องเดินรถขึ้นไป มีเกาะกลางถนนแบบกําแพงกั้น และไม่มีจุดกลับรถเสมอระดับถนน ดังนี้
.
รัฐบาลไทย-ข่าวทำเนียบรัฐบาล-สุดปัง! ไทยคว้าอันดับ 42 มีความพร้อมด้าน e-Commerce
วันพุธที่ 10 มีนาคม 2564
สุดปัง! ไทยคว้าอันดับ 42 มีความพร้อมด้าน e-Commerce
...
วันนี้ มีเรื่องน่ายินดีมาฝากแฟน ๆ ไทยคู่ฟ้าครับ ประเทศไทยได้รับการจัดอันดับที่ 42 ของโลก เป็นประเทศที่มีความพร้อมทาง e-Commerce หรือการค้าขายแบบออนไลน์ ในลักษณะ B2C (Business-to-Customer) ประจําปี 2020
.
การจัดอันดับนี้เป็นการวัดความพร้อมทางเศรษฐกิจ ด้านการค้าแบบ e-Commerce จาก 152 ประเทศทั่วโลกขององค์การสหประชาชาติว่าด้วยการค้าและการพัฒนา (UNCTAD)
.
โดยไทยติด Top 10 ของกลุ่มประเทศกําลังพัฒนา และเป็นอันดับ 3 ของภูมิภาคอาเซียน รองจากสิงคโปร์และมาเลเซีย
.
หลังจากนี้ รัฐบาลจะเร่งเดินหน้าปลี่ยนผ่านประเทศสู่สังคมเศรษฐกิจดิจิทัลที่สร้างประโยชน์กับทุกภาคส่วน
เพิ่มความเชื่อมั่นและความไว้วางใจให้กับประชาชนในการก้าวเข้าสู่ e-Commerce อย่างสมบูรณ์
ที่มา :https://unctad.org/.../official.../tn_unctad_ict4d17_en.pdf
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ รำลึก “วันท้องถิ่นไทย" ย้ำแนวทาง “รวมไทยสร้างชาติ”
วันพฤหัสบดีที่ 18 มีนาคม 2564
นายกฯ รําลึก “วันท้องถิ่นไทย" ย้ําแนวทาง “รวมไทยสร้างชาติ”
นายกฯ รําลึก “วันท้องถิ่นไทย" ย้ําแนวทาง “รวมไทยสร้างชาติ”
เมื่อวันที่ 18 มี.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม รําลึกถึง “วันท้องถิ่นไทย” ซึ่งตรงกับวันที่ 18 มี.ค.ของทุกปี เพื่อรําลึกถึงพระมหากรุณาธิคุณแห่งพระบาทสมเด็จพระจุลจอมเกล้าเจ้าอยู่หัว ที่ได้ทรงมีพระบรมราชโองการให้ยกฐานะตําบลท่าฉลอม ขึ้นเป็นสุขาภิบาลท่าฉลอม เมื่อวันที่ 18 มี.ค. 2448 ถือเป็นปฐมบทแห่งการปกครองท้องถิ่นไทย และเป็นรากฐานการปกครองระบอบประชาธิปไตยในระดับท้องถิ่น โดยเป็นแนวทางการพัฒนาท้องถิ่นในเวลาต่อมา
น.ส.ไตรศุลี กล่าวว่า นายกรัฐมนตรี ย้ําถึงแนวทางการทํางาน “รวมไทยสร้างชาติ” โดยการมีส่วนร่วมของทุกภาคส่วน ซึ่งองค์กรปกครองส่วนท้องถิ่นมีส่วนสําคัญในการพัฒนาแต่ละพื้นที่ เพื่อแก้ไขปัญหาความเดือดร้อนของประชาชน ที่สําคัญองค์กรปกครองส่วนท้องถิ่นยังมีบทบาทสําคัญในการพัฒนาชีวิตความเป็นอยู่ และดูแลทุกข์สุขของประชาชน ดังจะเห็นได้ชัดเจนในช่วงสถานการณ์การแพร่ระบาดของโรคโควิด-19 ที่ท้องถิ่นมีส่วนสําคัญในการบริหารจัดการ สร้างความเข้าใจต่อประชาชน จนสามารถช่วยให้สถานการณ์การติดเชื้อในประเทศไทยลดลงตามลําดับ
น.ส.ไตรศุลี กล่าวว่า นอกจากนี้ นายกรัฐมนตรี ยังย้ําถึงนโยบายของรัฐบาลในการพัฒนาพื้นที่เศรษฐกิจและการกระจายความเจริญสู่ภูมิภาค เพื่อสร้างโอกาสการพัฒนาทั้งด้านเศรษฐกิจและสังคม ลดความเหลื่อมล้ํา ลดการกระจุกตัวของประชากรในเมืองใหญ่ โดยการสร้างสังคมชนบทให้เป็นสังคมเมืองที่สงบสุข แก้ไขปัญหาการย้ายถิ่นฐานของประชากร พร้อมเพิ่มการมีส่วนร่วมของประชาชนเพื่อกําหนดทิศทางการพัฒนาพื้นที่ด้วยตัวเอง นอกจากนี้ การกระจายอํานาจ ยังถูกกําหนดเป็น 1 ใน 7 ประเด็นที่หน่วยงานต่าง ๆ จะต้องบูรณาการร่วมกันเพื่อขับเคลื่อนการปฏิรูปให้เกิดผลเป็นรูปธรรม ตามแผนการปฏิรูประเทศ (ฉบับปรับปรุง) อีกด้วย
รัฐบาลไทย-ข่าวทำเนียบรัฐบาล-8 มี.ค. วันสตรีสากล “ผู้หญิง คือ พลังขับเคลื่อนประเทศ”
วันจันทร์ที่ 8 มีนาคม 2564
8 มี.ค. วันสตรีสากล “ผู้หญิง คือ พลังขับเคลื่อนประเทศ”
...
วันที่ 8 มี.ค. ของทุกปี เป็นวันสตรีสากล ซึ่งปีนี้ พล.อ.ประยุทธ์ จันทร์โอชา นายกรัฐมนตรี ได้กล่าวชื่นชมบทบาทของผู้หญิงว่า เป็นผู้มีความสําคัญในการขับเคลื่อนประเทศในทุกด้าน หากจะเปรียบเป็นช้างก็เสมือนช้างเท้าหน้าข้างหนึ่งที่ก้าวไปข้างหน้าคู่กับผู้ชายซึ่งเป็นเท้าอีกข้างหนึ่ง
.
จึงอยากให้ทุกคนและทุกองค์กรตระหนักในเรื่องนี้ให้มากขึ้น ส่งเสริมให้ผู้หญิงได้แสดงศักยภาพทั้งเรื่องการดูแลครอบครัวและการทํางาน รวมถึงแก้ทัศนคติของคนในสังคมที่มักมองว่าหญิงด้อยกว่าชาย
.
โดยรัฐบาลไม่ได้นิ่งนอนใจกับปัญหาดังกล่าว จึงได้กําหนด “ยุทธศาสตร์การพัฒนาสตรี” พร้อมบูรณาการการทํางานของทุกหน่วยงานมาอย่างต่อเนื่อง เพื่อ
1.ให้คนไทยทุกคนมีความคิดที่ถูกต้องเรื่องความเท่าเทียมระหว่างหญิงชาย ทุกเพศมีศักดิ์ศรีความเป็นคนเท่ากัน
2.พัฒนาสังคมไทยให้เป็นสังคมที่มีความเป็นธรรม ยุติธรรม และปราศจากการเลือกปฏิบัติ
3.ส่งเสริมผู้หญิงเข้ามีบทบาททางการเมือง มีส่วนร่วมในการกําหนดนโยบายระดับต่าง ๆ
4.เร่งพัฒนาศักยภาพและเสริมสร้างคุณภาพชีวิตของสตรีในทุกกลุ่มทุกวัย
.
ให้ผู้หญิงทุกคนใช้พลังและศักยภาพของตนเองได้เต็มที่ เพื่อให้ “ทุก ๆ วันเป็นวันของผู้หญิง”
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
เห็นชอบ! ทุน สควค. สร้างครูวิทย์ ระยะ 4 เสริมกําลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยํากุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
รัฐบาลไทย-ข่าวทำเนียบรัฐบาล-การรถไฟแห่งประเทศไทยออกแบบชานชาลาภายในสถานีรถไฟทั่วประเทศ โดยคำนึงถึงการให้บริการประชาชนในทุกมิติ
วันพฤหัสบดีที่ 25 มีนาคม 2564
การรถไฟแห่งประเทศไทยออกแบบชานชาลาภายในสถานีรถไฟทั่วประเทศ โดยคํานึงถึงการให้บริการประชาชนในทุกมิติ
การรถไฟแห่งประเทศไทย กระทรวงคมนาคม ชี้แจงถึงกรณีเกี่ยวกับการออกแบบปรับปรุงชานชาลาสถานีให้เป็นแบบชานสูงและชานต่ําภายในสถานีรถไฟต่าง ๆ
การรถไฟแห่งประเทศไทย กระทรวงคมนาคม ชี้แจงถึงกรณีเกี่ยวกับการออกแบบปรับปรุงชานชาลาสถานีให้เป็นแบบชานสูงและชานต่ําภายในสถานีรถไฟต่าง ๆ ว่า ขณะนี้ รฟท. อยู่ระหว่างพิจารณาผลดีผลเสียประเด็นดังกล่าว ซึ่งข้อสรุปในเรื่องชานชาลาแบบชานสูงหรือชานต่ําต้องมีการศึกษาและพิจารณาอย่างรอบคอบ โดยต้องคํานึงถึงผลกระทบในด้านต่าง ๆ ไม่ว่าจะเป็นด้านวิศวกรรมความปลอดภัย งบประมาณดําเนินการ รวมถึงการอํานวยความสะดวกแก่ผู้โดยสาร ขณะเดียวกันยังได้มีการนําประเด็นดังกล่าว สอบถามขอความเห็นจากสถาบันการศึกษา ผู้ทรงคุณวุฒิจากหน่วยงานภายนอก ที่ปรึกษาควบคุมงานโครงการก่อสร้าง ผู้บริหารโครงการก่อสร้างของ รฟท. และหน่วยงานภายนอกเพิ่มเติม โดยร่วมกันพิจารณารูปแบบชานชาลาสถานีเพื่อให้ได้รับมุมมองที่กว้างขวาง และเป็นประโยชน์ในทุก ๆ ด้าน
ล่าสุด ผู้สังเกตการณ์โครงการก่อสร้างทางคู่จากองค์กรต่อต้านคอร์รัปชั่น (ประเทศไทย) ได้มีหนังสือแจ้งมายังการรถไฟแห่งประเทศไทยว่า มีความกังวลในการปรับปรุงสถานีรถไฟให้เป็นชานชาลาสูงทั้งหมด เนื่องจากจะเป็นภาระงบประมาณจํานวนมาก อีกทั้งยังต้องคํานึงถึงความปลอดภัยในการใช้งานจริงของผู้โดยสาร ซึ่ง รฟท. ได้รวบรวมผลศึกษาและข้อมูลความเห็นจากหน่วยงานต่าง ๆ มาพิจารณาให้เกิดความรอบคอบในทุกมิติ ซึ่งจากการพิจารณาทั้งหมดต้องมีการศึกษาในทุก ๆ ด้าน ทั้งนี้ ในส่วนของการรถไฟฯการสั่งซื้อขบวนรถรุ่นใหม่เพื่อให้เหมาะสมและรองรับการให้บริการกับชานชาลาสูง 1.10 เมตร ยังต้องใช้เวลาอีกระยะหนึ่ง ดังนั้นในช่วงของการเปลี่ยนผ่านในการพัฒนาระบบรางของประเทศ ฝ่ายโครงการพิเศษและก่อสร้าง จึงเสนอให้ก่อสร้างชานชาลาสูง 1.10 เมตร กับสถานีขนาดใหญ่ และสถานีขนาดกลางที่ขบวนรถโดยสารส่วนใหญ่ลดความเร็วเพื่อเตรียมหยุดรับ-ส่งผู้โดยสารที่สถานี ส่วนสถานีขนาดเล็ก ป้ายหยุดรถ และที่หยุดรถ ซึ่งขบวนรถส่วนใหญ่วิ่งผ่านควรเป็นชานชาลาที่มีความสูง 50 เซนติเมตร ที่ออกแบบให้สามารถปรับความสูงได้ในอนาคต โดยยึดหลักความปลอดภัยในการให้บริการ
ขณะเดียวกัน รฟท. ได้มีการนําเสนอประเด็นข้อมูลดังกล่าวให้คณะกรรมการ รฟท. รับทราบในเบื้องต้นแล้ว นอกจากนี้หากมีการดําเนินการศึกษาแล้วเสร็จ ทั้งนี้จะต้องมีการนําข้อมูลเสนอกระทรวงคมนาคม เพื่อกําหนดนโยบายอย่างละเอียดรอบคอบอีกครั้ง
รฟท. ขอขอบคุณสําหรับข้อเสนอแนะ ข้อคิดเห็นต่าง ๆ ของทุกภาคส่วน และข้อเน้นย้ําว่า รฟท. จะรวบรวมข้อมูลมาประกอบการพิจารณาโดยวิศวกรผู้เชี่ยวชาญที่เกี่ยวข้องในทุกด้าน อย่างรอบคอบก่อนหาข้อยุติในการดําเนินการ เพื่อให้เกิดประโยชน์สูงสุดต่อประเทศชาติและความปลอดภัยของผู้ใช้บริการเป็นสําคัญ
รัฐบาลไทย-ข่าวทำเนียบรัฐบาล-“บิ๊กณัฐ” นำทัพจิตอาสาลุยเก็บ กวาดขยะ ทาสี ปรับภูมิทัศน์ชุมชน ในกิจกรรม “เราทำความดี เพื่อชาติ ศาสน์ กษัตริย์”
วันศุกร์ที่ 5 มีนาคม 2564
“บิ๊กณัฐ” นําทัพจิตอาสาลุยเก็บ กวาดขยะ ทาสี ปรับภูมิทัศน์ชุมชน ในกิจกรรม “เราทําความดี เพื่อชาติ ศาสน์ กษัตริย์”
หนุนพลังจิตอาสา “เราทําความดี เพื่อชาติ ศาสน์ กษัตริย์”
โดยสํานักงานปลัดกระทรวงกลาโหม ขอร่วมเป็นส่วนหนึ่งของการบูรณาการร่วมกัน ระหว่างเทศบาลนครปากเกร็ด สถานีตํารวจภูธรปากเกร็ด ตลอดจนห้างสรรพสินค้าและประชาชนในพื้นที่ใกล้เคียง ในการปรับปรุงภูมิทัศน์พื้นที่สวนสมเด็จพระศรีนครินทราบรมราชชนนี รวมถึงโรงเรียนนวมินทราชินูทิศ หอวัง นนทบุรี ด้วยการทําความสะอาดคูคลองบ้านเก่า ทาสี ตัดแต่งกิ่งไม้ให้มีความสะอาดเรียบร้อย เพื่อสุขอนามัยที่ดีของกําลังพลและประชาชนในพื้นที่โดยรอบ
สําหรับประชาชนทุกคนที่มาร่วมกิจกรรมในครั้งนี้ ถือเป็นจิตอาสาพระราชทาน ที่เสียสละเพื่อส่วนรวม ตามพระราโชบายของพระบาทสมเด็จพระเจ้าอยู่หัว ที่ต้องการให้คนไทยมีความเสียสละ มีความรัก และมีความสามัคคีในการทําความดี โดยมี พลเอกณัฐ อินทรเจริญ ปลัดกระทรวงกลาโหม เป็นประธานในพิธีเปิดกิจกรรม พร้อมกันนี้ยังได้ตรวจเยี่ยมตามจุดต่างๆ และได้ร่วมทาสีฟุตบาทกับเด็กนักเรียนที่บริเวณด้านหน้าโรงเรียนนวมินทราชินูทิศ หอวัง นนทบุรี อีกด้วย
รัฐบาลไทย-ข่าวทำเนียบรัฐบาล-อนุทิน ยืนยันไม่ปิดกั้น พร้อมสนับสนุนภาคเอกชนนำเข้าวัคซีนโควิด 19
วันจันทร์ที่ 8 มีนาคม 2564
อนุทิน ยืนยันไม่ปิดกั้น พร้อมสนับสนุนภาคเอกชนนําเข้าวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลไม่มีนโยบายปิดกั้นภาคเอกชนนําเข้าและใช้วัคซีนโควิด 19  ขณะนี้มีผู้ยื่นขอขึ้นทะเบียนวัคซีนโควิด 19 แล้ว 4 ราย ส่วนกรณีโรงพยาบาลเอกชนที่ได้รับอนุญาตนําเข้ายาอยู่แล้ว หากประสงค์จะนําเข้าวัคซี
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลไม่มีนโยบายปิดกั้นภาคเอกชนนําเข้าและใช้วัคซีนโควิด 19 ขณะนี้มีผู้ยื่นขอขึ้นทะเบียนวัคซีนโควิด 19 แล้ว 4 ราย ส่วนกรณีโรงพยาบาลเอกชนที่ได้รับอนุญาตนําเข้ายาอยู่แล้ว หากประสงค์จะนําเข้าวัคซีนโควิด19 ให้มาขอขึ้นทะเบียนวัคซีนอีกครั้ง เป็นหลักปฏิบัติสากล
วันนี้ (8 มีนาคม 2564) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุม เพื่อชี้แจงขั้นตอนการนําเข้า การขึ้นทะเบียน การกระจาย และการให้บริการวัคซีนป้องกันโรคติดเชื้อไวรัสโคโรนา 2019 ในสถานการณ์ฉุกเฉิน แก่สภาหอการค้า สภาอุตสาหกรรมและตัวแทนโรงพยาบาลเอกชน ให้สัมภาษณ์ว่า รัฐบาลโดยกระทรวงสาธารณสุขได้สั่งการให้สํานักงานคณะกรรมการอาหารและยา (อย.) ซึ่งมีหน้าที่ในการขึ้นทะเบียนออกใบอนุญาตที่เกี่ยวข้อง อํานวยความสะดวก เปิดช่องทางพิเศษในการขึ้นทะเบียนวัคซีนโควิด 19 สําหรับภาคเอกชน โดยต้องมายื่นเป็นผู้รับอนุญาตนําหรือสั่งยาเข้ามาในราชอาณาจักรก่อน และยื่นขอขึ้นทะเบียนวัคซีนโควิด 19 จากนั้น อย.จะพิจารณาจากเอกสาร ด้านคุณภาพ ความปลอดภัย และประสิทธิผล เพื่อให้สามารถอนุมัติทะเบียนโดยเร็วที่สุด
ในส่วนกรณีผู้ได้รับอนุญาตนําเข้ายาอยู่แล้ว เช่น โรงพยาบาลเอกชน หากประสงค์จะนําเข้าวัคซีนโควิด 19ก็ต้องมาขอขึ้นทะเบียนวัคซีนอีกครั้ง ซึ่งเป็นไปตามหลักปฏิบัติสากล ปัจจุบันมีผู้มายื่นขอขึ้นทะเบียนวัคซีนโควิด 19 กับ อย. แล้ว จํานวน 4 ราย ได้แก่ โควิด 19 วัคซีนแอสตร้าเซนเนก้า ของบริษัท แอสตร้าเซนเนก้า (ประเทศไทย) จํากัด และโคโรนาแวค ของบริษัท ซิโนแวค นําเข้าโดยองค์การเภสัชกรรม ซึ่งได้รับการขึ้นทะเบียนแล้วทั้ง 2 ราย และอีก 2 รายได้แก่ วัคซีนของจอห์นสันแอนด์จอห์นสัน โดยบริษัท แจนเซ่น-ซีแลก จํากัด และวัคซีนของบริษัท บารัต ไบโอเทค เทคโนโลยี โดยบริษัท ไบโอจีนีเทค จํากัด อยู่ระหว่างการยื่นเอกสาร
“กระทรวงสาธารณสุขยินดีและขอบคุณภาคเอกชนที่เข้ามามีส่วนร่วมดูแลสุขภาพประชาชน พร้อมอํานวยความสะดวกและสนับสนุนเต็มที่ เป็นการแบ่งเบาภาระรัฐบาล ช่วยให้การกระจายวัคซีนทั่วถึง ทําให้กระทรวงสาธารณสุขมีโอกาสไปดูแลประชาชนในส่วนที่จําเป็น ” นายอนุทินกล่าว
สําหรับขั้นตอนการขึ้นทะเบียนผลิตภัณฑ์วัคซีน 19 ในสถานการณ์ฉุกเฉิน กรณีนําเข้า ดําเนินการดังนี้ 1.ให้ยื่นคําขอใบอนุญาตสถานประกอบการด้านยา โดยต้องมีสํานักงาน มีสถานที่เก็บยา มีเภสัชกรประจํา 2.ยื่นคําขอหนังสือรับรองมาตรฐานสถานที่ผลิตยา ซึ่งจะต้องผ่านการตรวจสอบความครบถ้วนของเอกสารคําขอขึ้นทะเบียนวัคซีนโควิด19 ผ่านการประเมินวิชาการ ด้านคือ คุณภาพ ความปลอดภัย ประสิทธิผล และแผนการจัดการความเสี่ยงของวัคซีน ผ่านที่ประชุมคณะอนุกรรมการพิจารณาขึ้นทะเบียนวัคซีนโควิด19 ทั้งนี้ ขั้นตอนตั้งแต่การประเมินวิชาการถึงการอนุมัติจะใช้เวลาประมาณ 30 วัน
อย่างไรก็ตามในการประชุมครั้งนี้ ผู้แทนสภาหอการค้าและสภาอุตสาหกรรม ได้กล่าวยืนยันพร้อมจะรับผิดชอบค่าใช้จ่ายในการฉีดวัคซีนโควิด 19 ให้กับแรงงานภาคอุตสาหกรรม เพื่อให้เศรษฐกิจประเทศเดินหน้าไปได้
********************************8 มีนาคม 2564
รัฐบาลไทย-ข่าวทำเนียบรัฐบาล-ธ.ก.ส. เตือนระวังผู้แอบอ้างใช้ LINE Account ปลอม หลอกโอนเงินค่าทำสัญญาเงินกู้
วันพฤหัสบดีที่ 25 มีนาคม 2564
ธ.ก.ส. เตือนระวังผู้แอบอ้างใช้ LINE Account ปลอม หลอกโอนเงินค่าทําสัญญาเงินกู้
ธ.ก.ส.เตือนเกษตรกรลูกค้าและ ปชช.ทั่วไป ระวังแอบอ้างเป็น LINE Account ของธนาคาร ลวงผู้ต้องการกู้เงิน ให้โอนเงินค่าทําสัญญาเพื่อที่จะกู้เงินได้ ย้ํา ธ.ก.ส.ไม่มีนโยบายอนุมัติสินเชื่อผ่าน LINE Account หากต้องการขอสินเชื่อสามารถติดต่อได้โดยตรงที่ ธ.ก.ส.
ธ.ก.ส. เตือน ! เกษตรกรลูกค้าและประชาชนทั่วไป ระวังการแอบอ้างเป็น LINE Account ของธนาคาร ลวงผู้ต้องการกู้เงิน ให้โอนเงินค่าทําสัญญาเพื่อที่จะกู้เงินได้ ย้ํา ! ธ.ก.ส. ไม่มีนโยบายอนุมัติสินเชื่อผ่าน LINE Account หากต้องการขอสินเชื่อสามารถติดต่อได้โดยตรงที่ ธ.ก.ส.ทุกสาขาทั่วประเทศ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดี ใช้ช่องทาง LINE Official Account ชื่อ “ธกส การเกษตร” แอบอ้างว่าเป็นบัญชีของธนาคาร โดยอ้างว่าจะมีการให้สินเชื่อ แต่ต้องโอนเงินชําระเงินค่าจัดทําสัญญาจํานวน 390 บาทก่อน จากนั้นจะได้รับเงินกู้ ซึ่งพบผู้เสียหายจากกรณีดังกล่าวหลายราย นั้น
ธ.ก.ส. ขอเรียนว่า ธ.ก.ส. ไม่มีนโยบายในการอนุมัติสินเชื่อหรือให้ลูกค้าชําระเงินค่าจัดทําสัญญาเงินกู้ผ่านทาง LINE Account จึงขอให้เกษตรกรลูกค้าและประชาชนทั่วไปอย่าหลงเชื่อหรือโอนเงินไปให้บุคคลดังกล่าว ทั้งนี้ ธ.ก.ส. มี LINE Official ที่ใช้ชื่อว่า “BAAC Family” มีวัตถุประสงค์เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งสามารถสังเกตได้จากชื่อ LINE Account “BAAC Family” โดยมีโลโก้ ธ.ก.ส. และสัญลักษณ์รูปโล่สีเขียวที่บริเวณหน้าชื่อ และมียอดผู้ติดตามปัจจุบันกว่า 8 ล้านคน
หากลูกค้ามีความประสงค์ขอสินเชื่อสามารถติดต่อได้ที่ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติมได้ที่ Call Center 02 555 0555 ได้ตลอด 24 ชั่วโมง นอกจากนี้ ลูกค้าสามารถติดตามข่าวสารของธนาคารหรือสอบถามข้อมูลเพิ่มเติมได้ผ่านช่องทาง เว็บไซต์ www.baac.or.th Facebook Page “ธกส BAAC Thailand” และ “ธกส บริการด้วยใจ” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-ประชุมชี้แจงกำกับการดำเนินงานตามนโยบายและโครงการสำคัญของกระทรวงเกษตรและสหกรณ์
วันพุธที่ 24 มีนาคม 2564
ประชุมชี้แจงกํากับการดําเนินงานตามนโยบายและโครงการสําคัญของกระทรวงเกษตรและสหกรณ์
รองปลัดฯ อําพันธุ์ ประชุมชี้แจงกํากับการดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปี 2564 กลุ่มพื้นที่ภาคกลาง จํานวน 9 จังหวัด และประชุมหารือหัวหน้าส่วนราชการในสังกัดกระทรวงเกษตรฯ ในพื้นที่ เพื่อมอบนโยบายและติดตามงานโครงการ 1 ตําบล 1
นายอําพันธุ์ เวฬุตันติ รองปลัดกระทรวงเกษตรและสหกรณ์ ในฐานะผู้รับผิดชอบกํากับการดําเนินงานตามนโยบายและโครงการสําคัญของกระทรวงเกษตรและสหกรณ์ ภาคกลาง 25 จังหวัด เป็นประธานการประชุมชี้แจงกํากับการดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปีงบประมาณ พ.ศ. 2564 กลุ่มพื้นที่ภาคกลาง (ครั้งที่ 3) จํานวน 9 จังหวัด ได้แก่ จังหวัดชัยนาท นนทบุรี ปทุมธานี พระนครศรีอยุธยา ลพบุรี สมุทรปราการ สระบุรี สิงห์บุรีและอ่างทอง ณ ห้องประชุมป่าโมก ชั้น 2 ศาลากลางจังหวัดอ่างทอง (หลังใหม่) ในการประชุมครั้งนี้เกษตรและสหกรณ์จังหวัด พร้อมด้วยหัวหน้ากลุ่มยุทธศาสตร์พัฒนาการเกษตร 9 จังหวัด เข้าร่วมประชุม เพื่อรับทราบการชี้แจงแนวนโยบายของกระทรวงฯ การหารือ แลกเปลี่ยน แสดงความคิดเห็น ข้อเสนอแนะ และรับทราบปัญหาอุปสรรคของการดําเนินงานที่ผ่านมา ใน 4 ประเด็น ได้แก่ 1) งานตามนโยบาย/โครงการสําคัญของกระทรวงเกษตรและสหกรณ์ 2) แนวทางการบริหารจัดการองค์กร 3) เป้าหมายการพัฒนาภาคการเกษตรตามศักยภาพ/ความเหมาะสมของพื้นที่ 4) การบูรณาการ/การบริหารจัดการทรัพยากร ภายในจังหวัด/ระหว่างจังหวัด เพื่อให้เกษตรและสหกรณ์จังหวัดขับเคลื่อนงานด้านการเกษตรระดับจังหวัดและระดับอําเภอ เชื่อมโยงกับทิศทางการพัฒนาระดับภาคและระดับประเทศต่อไป
จากนั้นร่วมประชุมหารือ/พบปะหัวหน้าส่วนราชการสังกัดกระทรวงเกษตรและสหกรณ์ในพื้นที่จังหวัดอ่างทอง ณ ห้องประชุมสํานักงานปศุสัตว์จังหวัดอ่างทอง เพื่อติดตามโครงการสําคัญกระทรวงเกษตรฯ เช่น โครงการพระราชดําริ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด โครงการ 1 ตําบล 1 กลุ่มเกษตรทฤษฎีใหม่ โครงการพัฒนาธุรกิจบริการดินและปุ๋ยเพื่อชุมชน (One Stop Service) เป็นต้น รวมทั้งลงพื้นที่เยี่ยมชม “วีระพงศ์เจริญฟาร์มและโรงงานแปรรูปผลิตภัณฑ์” โดยนายระวีพงศ์ วีระพงศ์ ผู้ประกอบการธุรกิจฟาร์มเลี้ยงนกกระทาครบวงจรในพื้นที่ 30 ไร่ ปัจจุบันเลี้ยงนกกระทา จํานวน 20 โรงเรือน ประมาณ 5 แสนตัว ผลิตไข่สด 350,000 ฟองต่อวัน และแปรรูปเป็นไข่ต้มอัตราการผลิต 500,000 ฟองต่อวัน ส่งจําหน่ายห้างสรรพสินค้าและผ่านศูนย์กระจายสินค้าทั่วประเทศ หลังจากนั้นได้ลงพื้นที่ติดตามงานโครงการ 1 ตําบล 1 กลุ่มเกษตรทฤษฎีใหม่ หมู่ที่ 5 ตําบลห้วยคําแหลน อําเภอวิเศษชัยชาญ จังหวัดอ่างทอง ซึ่งมีเกษตรกรที่สมัครเข้าร่วมโครงการจํานวน 6 ราย ในพื้นที่ทั้งสิ้น 19 ไร่ การจ้างแรงงานคืนถิ่น จํานวน 3 ราย จากการติดตามเกษตรกรเข้าใจหลักเกณฑ์การดําเนินโครงการเกษตรทฤษฎีใหม่ โดยมีการเตรียมวางผังแปลง ขุดสระเก็บน้ํา ทํานา ทําสวน เลี้ยงสัตว์ และมีที่พักอาศัย ซึ่งเป็นไปตามแนวทางที่กระทรวงฯกําหนด รวมทั้งได้รับฟังข้อเสนอแนะของผู้ใหญ่บ้านในพื้นที่เพื่อส่งเสริมให้เกษตรกรสามารถดํารงชีวิตและประกอบอาชีพการเกษตรได้อย่างเข้มแข็งยั่งยืนต่อไป
รัฐบาลไทย-ข่าวทำเนียบรัฐบาล-ขยายเวลาลงทะเบียน “เราชนะ” กลุ่มไม่มีสมาร์ทโฟน ถึง 26 มี.ค. นี้
วันจันทร์ที่ 8 มีนาคม 2564
ขยายเวลาลงทะเบียน “เราชนะ” กลุ่มไม่มีสมาร์ทโฟน ถึง 26 มี.ค. นี้
...
ข่าวดี รัฐบาลขยายเวลาเปิดรับลงทะเบียนเราชนะ กลุ่มไม่มีสมาร์ทโฟน หรือกลุ่มที่ต้องการความช่วยเหลือเป็นพิเศษ จากเดิมที่สิ้นสุดในวันที่ 5 มี.ค. 64 เป็นวันที่ 26 มี.ค. 64 เพื่อเปิดโอกาสให้ประชาชนที่ยังไม่ได้ลงทะเบียนได้รับสิทธิเงินช่วยเหลือค่าครองชีพอย่างครบถ้วน
สามารถลงทะเบียนได้ที่จุดรับลงทะเบียน
- สาขาหรือจุดบริการของธนาคารกรุงไทย จํากัด (มหาชน)
- ธนาคารออมสิน
- ธนาคารเพื่อการเกษตรและสหกรณ์การเกษตร
- สํานักงานคลังจังหวัด
- สํานักงานสรรพสามิตภาคและสํานักงานสรรพสามิตพื้นที่
- สํานักงานสรรพากรพื้นที่
- หน่วยรับลงทะเบียนเคลื่อนที่ของกระทรวงมหาดไทย
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ตอบโจทย์เครือข่ายสตรี สั่งเพิ่มพนักงานสอบสวนหญิง ดูแลคดีละเมิดทางเพศ เตรียมเสนอแก้กฎหมาย ลาคลอด “จ่าย 98 วัน”
วันพฤหัสบดีที่ 18 มีนาคม 2564
นายกฯ ตอบโจทย์เครือข่ายสตรี สั่งเพิ่มพนักงานสอบสวนหญิง ดูแลคดีละเมิดทางเพศ เตรียมเสนอแก้กฎหมาย ลาคลอด “จ่าย 98 วัน”
นายกฯ ตอบโจทย์เครือข่ายสตรี สั่งเพิ่มพนักงานสอบสวนหญิง ดูแลคดีละเมิดทางเพศ เตรียมเสนอแก้กฎหมาย ลาคลอด “จ่าย 98 วัน”
วันที่ 18 มีนาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า การแก้ปัญหาความรุนแรงในครอบครัวและการละเมิดทางเพศ นับเป็นอีกเรื่องหนึ่งที่ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ให้ความสําคัญและติดตามอย่างต่อเนื่อง อีกทั้งเป็นเรื่องที่ต้องประสานการทํางานกับหลายหน่วยงานที่เกี่ยวข้องอย่างใกล้ชิด โดยแนวทางหนึ่งที่นายกรัฐมนตรีได้ผลักดันและสอดรับกับข้อเสนอของกลุ่มเครือข่ายสตรี คือการเพิ่มจํานวนพนักงานสอบสวนหญิงเพื่อทําหน้าที่สอบสวน และดูแลเด็ก สตรี ให้ได้รับการบริการที่เท่าเทียม รวมถึงได้รับความช่วยเหลืออย่างเข้าใจระหว่างผู้หญิงถึงผู้หญิง ทั้งนี้ เมื่อวันที่ 12 มี.ค.ที่ผ่านมา นายกรัฐมนตรีได้สั่งการในที่ประชุมคณะกรรมการตํารวจแห่งชาติ (ก.ต.ช.) ให้เพิ่มจํานวนพนักงานสอบสวนหญิงเพื่อบริการประชาชน โดยสํานักงานตํารวจแห่งชาติจะรับเพิ่มอีก 100 คน เร็ว ๆ นี้ คุณวุฒินิติศาสตร์บัณฑิต เพื่อทําหน้าที่เป็นพนักงานสอบสวนตามสถานีตํารวจภูธร (สภ.) และสถานีตํารวจนครบาล (สน.) จากที่มีอยู่ปัจจุบัน 733 คน
นางสาวรัชดา กล่าวด้วยว่า นอกจากนี้ นายกรัฐมนตรียังได้ติดตามเรื่องการปรับปรุงแก้ไขพระราชบัญญัติ (พ.ร.บ.) ประกันสังคม พ.ศ.2533 มาตรา 67 เรื่องการหยุดงานเพื่อการคลอดบุตร ที่ปัจจุบันเป็นการเหมาจ่ายในอัตราครั้งละ 50 เปอร์เซ็นต์ของค่าจ้างตามมาตรา 57 เป็นเวลา 90 วัน ให้เป็น 98 วัน ซึ่งสอดคล้องกับสิทธิลาคลอดที่กําหนดใน พ.ร.บ.คุ้มครองแรงงาน ซึ่งนายสุชาติ ชมกลิ่น รัฐมนตรีว่าการกระทรวงแรงงาน ได้รายงานต่อนายกรัฐมนตรีว่า ได้ยกร่างแก้ไขเป็น 98 วันแล้ว แต่เนื่องจากยังมีประเด็นอื่นอีกที่ต้องปรับแก้ใน พ.ร.บ. ด้วยเพื่อให้เกิดประโยชน์แก่ประชาชนมากขึ้น จึงมีขั้นตอนที่ต้องใช้เวลาอีกสักระยะ และจะรีบเสนอให้คณะรัฐมนตรี (ครม.) พิจารณาในทันทีเมื่อทุกอย่างเรียบร้อย ทั้งนี้ นายกรัฐมนตรีขอบคุณเครือข่ายสตรีที่ทําหน้าที่เป็นปากเป็นเสียง สะท้อนปัญหาและข้อเสนอแนะต่อภาครัฐ ซึ่งนายกรัฐมนตรีได้รับทราบมาตลอด และกําชับให้หน่วยงานที่เกี่ยวข้องเปิดพื้นที่ให้เกิดการทํางานร่วมกัน
รัฐบาลไทย-ข่าวทำเนียบรัฐบาล-ระดมกำลังสกัดไฟป่า ลดปัญหาหมอกควันภาคเหนือ
วันพุธที่ 10 มีนาคม 2564
ระดมกําลังสกัดไฟป่า ลดปัญหาหมอกควันภาคเหนือ
...
จากสถานการณ์ไฟป่าในพื้นที่ภาคเหนือ 17 จังหวัด ที่กลับมาทวีความรุนแรงขึ้นอีกครั้งในช่วงต้นปีนี้ โดยตรวจพบจุดความร้อนสะสมรวมแล้วกว่า 40,000 จุด จึงระดมสรรพกําลังของภาครัฐ เช่น จังหวัด อําเภอ กรมควบคุมมลพิษ กรมฝนหลวงและการบินเกษตร กองทัพภาคที่ 3 และจิตอาสาจากภาคประชาชนในพื้นที่ เพื่อเฝ้าระวัง และกําจัดจุดความร้อน
.
กิจกรรมที่ดําเนินการมาอย่างต่อเนื่อง เช่น โครงการชิงเก็บ คือ เก็บเชื้อเพลิงออกจากป่าแล้วเกือบ 1,200 ตัน ทําให้เหตุการณ์ไม่รุนแรงไปมากกว่านี้ ทําจุดเติมน้ําในป่าเพื่อให้ดับไฟได้รวดเร็วมากขึ้น และใช้ดาวเทียมระบบโมดิสในการสํารวจหาจุดความร้อน เพื่อเฝ้าระวังและดับไฟได้อย่างทันท่วงที
.
นอกจากนี้ ยังประกาศให้ภาคเหนือตอนบน เป็นพื้นที่ “ห้ามเผาโดยเด็ดขาด” หากมีความจําเป็นต้องแจ้งเจ้าหน้าที่อําเภอ หรือจังหวัดก่อน เพื่อให้มีการเฝ้าระวังและควบคุมเพลิงไม่ให้ลามไปยังพื้นที่ป่า และดับไฟให้เรียบร้อยเมื่อเสร็จภารกิจ
.
ส่วนปัญหาหมอกควันข้ามแดนจากประเทศเพื่อนบ้าน กรมควบคุมมลพิษจะส่งหนังสือไปยังเลขาธิการอาเซียน เพื่อให้แจ้งเตือนไปยังประเทศดังกล่าว
.
รัฐบาลขอความร่วมมือประชาชนในพื้นที่ภาคเหนือตอนบน หมั่นตรวจสอบสภาพอากาศผ่านแอปพลิเคชัน Air4Thai และหลีกเลี่ยงพื้นที่สีม่วงและสีแดง สวมหน้ากากอนามัยเมื่อต้องออกนอกบ้าน และช่วยกันเป็นหูเป็นตา หากพบเห็นการเผาให้แจ้งจังหวัดหรือสายด่วนกรมควบคุมมลพิษ 1650 ทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เคาะ! งบกลาง 1.3 พันล้าน ฟื้นฟูโครงสร้างพื้นฐาน 5 จังหวัดภาคใต้จากเหตุน้ำท่วม
วันพฤหัสบดีที่ 11 มีนาคม 2564
เคาะ! งบกลาง 1.3 พันล้าน ฟื้นฟูโครงสร้างพื้นฐาน 5 จังหวัดภาคใต้จากเหตุน้ําท่วม
...
จากเหตุอุทกภัยครั้งใหญ่เมื่อช่วงเดือน พ.ย. – ธ.ค. 63 ในพื้นที่ภาคใต้ โดยเฉพาะ 5 จังหวัด ได้แก่ จ.ตรัง นครศรีธรรมราช นราธิวาส พัทลุง และสุราษฎร์ธานี ส่งผลให้ถนนหนทางได้รับความเสียหาย ประชาชนได้รับความเดือดร้อนในการเดินทาง และส่งผลกระทบต่อการคมนาคมขนส่งและโลจิสติกส์
.
รัฐบาลจึงได้อนุมัติงบประมาณ วงเงิน 1,372.41 ล้านบาท เพื่อฟื้นฟูโครงสร้างพื้นฐานที่ได้รับความเสียหายจากเหตุอุทกภัยใน 5 จังหวัดข้างต้น ทั้งงานบูรณะทางหลวงแผ่นดิน ทางหลวงชนบท และโครงสร้างพื้นฐานอื่น ๆ เช่น งานก่อสร้างและซ่อมสะพาน งานแก้ไขและป้องกันดินสไลด์ งานฟื้นฟูและเพิ่มประสิทธิภาพระบบระบายน้ํา งานซ่อมแซมถนนและคอสะพานขาด เป็นต้น
.
เพื่อให้โครงสร้างพื้นฐานต่าง ๆ ที่ได้รับความเสียหาย กลับคืนสู่สภาพเดิมโดยเร็ว โดยคํานึงถึงคุณภาพและมาตรฐานความปลอดภัยเป็นสําคัญ ให้ประชาชนในพื้นที่สามารถใช้เส้นทางสําหรับการสัญจรและดําเนินชีวิตประจําวันได้อย่างปกติ
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
เห็นชอบ! ทุน สควค. สร้างครูวิทย์ ระยะ 4 เสริมกําลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยํากุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
รัฐบาลไทย-ข่าวทำเนียบรัฐบาล-Virtual Live Streaming บนพลตฟอร์ม VOOVAM (วู่วาม)
วันจันทร์ที่ 15 มีนาคม 2564
Virtual Live Streaming บนพลตฟอร์ม VOOVAM (วู่วาม)
17 พฤศจิกายน 2563
นิทรรศการนําเสนอผลงานดิจิทัลสตาร์ทอัพ “ยกระดับบริการดิจิทัลด้วยเทคโนโลยี 5G” ของสํานักงานส่งเสริมเศรษฐกิจดิจิทัล (DEPA) โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหาร DEPA และสตาร์ทอัพ เสนองานบริการดิจิทัลที่พัฒนาขึ้นเพื่อรับรองภาคธุรกิจและพัฒนาคุณภาพชีวิตประชาชนด้วยเทคโนโลยี 5G ในยุคชีวิตวิถีใหม่ (New Normal) ณ ตึกสันติไมตรี ทําเนียบรัฐบาล
ผู้บริหาร DEPA นําเสนอตัวอย่างสตาร์ทอัพที่ DEPA ให้การสนับสนุนคือแพลตฟอร์ม VOOVAM (วู่วาม) ซึ่งเป็นการให้บริการ Virtual Live Streaming ประกอบไปด้วย 6 บริการหลัก ได้แก่ 1) Virtual Live Streaming Event 2) Webinar 3) Virtual Press Conference 4) Virtual Commerce 5) Virtual Learning และ 6) Internal Conferences ว่าเนื่องจากการแพร่ระบาดของเชื้อไวรัสโควิด-19 ทําให้อุตสาหกรรมสัมมนาและอีเวนท์ต้องนําเทคโนโลยี 5G มาประยุกต์ในการดําเนินธุรกิจด้วยระบบ Virtual Event อาทิ การประชุมทางไกลผ่านจอภาพ การจัดสัมมนา และแถลงข่าวออนไลน์ เพื่อให้ทุกคนสามารถเข้าถึงแพลตฟอร์มได้ทุกสถานที่ ลดภาระค่ายใช้จ่ายในการเดินทาง รวมทั้งใช้เทคโนโลยี IoT และ AI ในการนํามาใช้สําหรับระบบพลังงานอาคารอัตโนมัติ แบบออนไลน์ตลอด 24 ชม. สําหรับ โรงพยาบาล โรงแรม อาคารสํานักงาน และโรงงาน เพื่อวิเคราะห์และตรวจสอบคุณภาพระบบพลังงานไฟฟ้า อากาศ น้ํา และสถานะเครื่องจักร ลดค่าใช้จ่ายและสร้างประสิทธิภาพในการควบคุมเครื่องจักร ด้วย
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามโครงการขุดลอกร่องน้ำชายฝั่งทะเลในพื้นที่ตำบลบางเก่า อำเภอชะอำ จังหวัดเพชรบุรี
วันอังคารที่ 2 มีนาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามโครงการขุดลอกร่องน้ําชายฝั่งทะเลในพื้นที่ตําบลบางเก่า อําเภอชะอํา จังหวัดเพชรบุรี
โดยมี นายณัฐวุฒิ เพ็ชรพรหมศร รองผู้ว่าราชการจังหวัดเพชรบุรี ผู้แทนกรมเจ้าท่า และหน่วยงานที่เกี่ยวข้องให้การต้อนรับ เมื่อวันที่ 27 กุมภาพันธ์ 2564 ซึ่งกรมเจ้าท่า (จท.) โดยสํานักงานพัฒนาและบํารุงรักษาทางน้ําที่ 6 ได้ดําเนินการดังนี้
1. ร่องน้ําบ้านบางเก่า จท. ได้ขุดลอกแล้วเสร็จเมื่อวันที่ 5 มกราคม 2564 เพื่อแก้ไขปัญหาปากร่องน้ําตื้นเขินและแคบลงเนื่องจากคลื่นลมได้พัดพาทรายมาทับถมบริเวณดังกล่าวและส่งมอบเป็นของขวัญปีใหม่ให้กับชาวประมงในพื้นที่ โดยใช้ระยะเวลาดําเนินการ 55 วัน ได้ร่องน้ําระยะทาง 475 เมตร ขนาดความกว้างที่ก้นร่อง 15 เมตร ลึก 1.5 เมตรจากระดับน้ําลงต่ําสุด ปริมาณวัสดุขุดลอก 32,153 ลูกบาศก์เมตร
2. ร่องน้ําบ้านท่า อยู่ระหว่างการขุดลอก ซึ่ง จท. ได้เปิดหน่วยปฏิบัติงานขุดลอกร่องน้ําบ้านท่า เมื่อวันที่ 5 กุมภาพันธ์ 2564 ระยะเวลาดําเนินการ 120 วัน ระยะทาง 800 เมตร ขนาดความกว้างที่ก้นร่อง 30 เมตร ลึก 1.5 เมตรจากระดับน้ําลงต่ําสุด ปริมาณวัสดุขุดลอก 116,000 ลูกบาศก์เมตร เนื่องจากบริเวณดังกล่าวมีคลื่นลมแรงประกอบกับพื้นที่ชายหาดมีความตื้นเขินมาก เมื่อกระแสน้ําขึ้นทําให้เกิดคลื่นแรง จท. จึงได้ร่วมกับชาวประมงแก้ไขปัญหา ด้วยการสรุปแนวขุดลอกร่องน้ําใหม่และใช้รถขุดแบคโฮขุดสันดอนบริเวณปากร่องน้ําให้ชาวประมงสามารถนําเรือเข้าในร่องน้ําได้ เพื่อบรรเทาความเดือดร้อนจากเรือเกยตื้นแล้วถูกคลื่นซัด
ในการนี้รัฐมนตรีช่วยว่าการกระทรวงคมนาคมได้สั่งการให้ จท. บํารุงรักษาร่องน้ําอย่างต่อเนื่อง เพื่อให้ประชาชนในพื้นที่สามารถนําเรือเข้า - ออก ได้ตลอดเวลา รวมทั้งช่วยเพิ่มประสิทธิภาพการระบายน้ําในช่วงฤดูน้ําหลาก และบรรเทาปัญหาอุทกภัยในพื้นที่จังหวัดเพชรบุรี โดยในปีงบประมาณ 2564 จท. มีแผนขุดลอกร่องน้ําในพื้นที่จังหวัดเพชรบุรี ได้แก่ ร่องน้ําบางทะลุ ซึ่งอยู่ระหว่างดําเนินการใกล้แล้วเสร็จ และเตรียมขุดลอกร่องน้ําบางกุลา ร่องน้ําบางแก้ว และคลองวัว เพื่อแก้ไขปัญหาร่องน้ําตื้นเขินต่อไป
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่รับฟังปัญหาของพี่น้องเกษตร
วันพฤหัสบดีที่ 4 มีนาคม 2564
รมช.ธรรมนัส ลงพื้นที่รับฟังปัญหาของพี่น้องเกษตร
รมช.ธรรมนัส ลงพื้นที่รับฟังปัญหาของพี่น้องเกษตรกรที่ได้รับผลกระทบในการก่อสร้างโครงการอ่างเก็บน้ําคลองสังข์ จ.นครศรีธรรมราช
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการจังหวัดนครศรีธรรมราช พร้อมรับฟังปัญหาของพี่น้องเกษตรกรที่ได้รับผลกระทบในการก่อสร้างโครงการอ่างเก็บน้ําคลองสังข์ อันเนื่องมาจากพระราชดําริ ว่า โครงการอ่างเก็บน้ําคลองสังข์อันเนื่องมาจากพระราชดําริ เป็นโครงการที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จราชดําเนินทอดพระเนตร บริเวณพื้นที่ลุ่มน้ําคลองสังข์ และทรงมีพระราชดําริให้กรมชลประทาน พิจารณาวางแผนโครงการก่อสร้างฝายทดน้ํา และอ่างเก็บน้ําในลุ่มน้ําคลองสังข์ เพื่อจัดหาแหล่งน้ําให้กับประชาชนในพื้นที่อําเภอทุ่งใหญ่ ให้มีน้ําไว้สําหรับอุปโภค-บริโภค ทําการเกษตรและเลี้ยงสัตว์ และสามารถบรรเทาอุทกภัยพื้นที่ด้านท้ายอ่างเก็บน้ําได้อีกทางหนึ่งด้วย โดยเฉพาะเทศบาลตําบลท่ายาง อําเภอทุ่งใหญ่ ซึ่งเกิดน้ําท่วมเป็นประจําทุกปี
ทั้งนี้ ยังมีพี่น้องประชาชนไม่ประสงค์ให้สร้างอ่างเก็บน้ํา 30 ราย เนื้อที่รวม 231 – 0 - 2.2 ไร่ คิดเป็น 3.32% ของพื้นที่ที่ใช่ในการก่อสร้าง จึงได้มีการประชุมหารือร่วมกับชาวบ้าน และทาง คทช.จังหวัดนครศรีธรรมราช มีมติเห็นชอบกําหนด พื้นที่เป้าหมายจัดที่ดินทํากินให้ชุมชน ตามนโยบายในท้องที่ จังหวัดนครศรีธรรมราช ปีงบประมาณ พ.ศ. 2561 เพิ่มเติม จํานวนเนื้อที่ 4,600 – 0 – 00 ไร่ ซึ่งพื้นที่แปลงนี้อยู่ในเขตป่าสงวนแห่งชาติ ป่าคลองกรุงหยัน ท้องที่ตําบลกุแหระ อําเภอ ทุ่งใหญ่ จังหวัดนครศรีธรรมราช เสนอกรมป่าไม้พิจารณาอนุญาต โดยส่วนใหญ่แล้ว พี่น้องประชาชนนั้น ยินยอมให้สร้างอ่างเก็บน้ําในพื้นที่ แต่ยังคงมีบางส่วนยังกังวลในความปลอดภัยในการสร้าง พร้อมทั้งควรมีแผนพัฒนาโครงการที่จะสร้างรายได้ให้กับพื้นที่ และต้องมีความชัดเจนของค่าชดเชยที่เหมาะสม
รัฐบาลไทย-ข่าวทำเนียบรัฐบาล-เอกอัครราชทูตฟินแลนด์ฯ เข้าเยี่ยมคารวะ รอง นรม. สุพัฒนพงษ์ฯ ย้ำความร่วมมือด้านพลังงาน-นวัตกรรม
วันพฤหัสบดีที่ 18 มีนาคม 2564
เอกอัครราชทูตฟินแลนด์ฯ เข้าเยี่ยมคารวะ รอง นรม. สุพัฒนพงษ์ฯ ย้ําความร่วมมือด้านพลังงาน-นวัตกรรม
เอกอัครราชทูตฟินแลนด์ฯ เข้าเยี่ยมคารวะ รอง นรม. สุพัฒนพงษ์ฯ ย้ําความร่วมมือด้านพลังงาน-นวัตกรรม
วันนี้ (17 มีนาคม 2564) เวลา 16.30 น. ณ ห้องรับรอง 2 ชั้น 25 ตึก Energy Complex (EnCo) กระทรวงพลังงาน นายยูริ ยาร์วียาโฮ (H.E. Mr. Jyri Järviaho) เอกอัครราชทูตสาธารณรัฐฟินแลนด์ประจําประเทศไทย เข้าเยี่ยมคารวะ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ในโอกาสเข้ารับหน้าที่ สรุปสาระสําคัญของการหารือ ดังนี้
รองนายกรัฐมนตรีฯ กล่าวต้อนรับและยินดีถึงความสัมพันธ์อันดีระหว่างไทย-ฟินแลนด์ที่มีมาอย่างต่อเนื่อง ยืนยันที่จะสานต่อความร่วมมือทวิภาคีให้เข้มแข็งมากยิ่งขึ้น รวมถึงเน้นย้ําการส่งเสริมความร่วมมือด้านพลังงานในรูปแบบต่าง ๆ ที่เป็นประโยชน์แก่ประชาชนทั้งสองประเทศ โดยเฉพาะในช่วงหลังสถานการณ์โควิด-19 คลี่คลาย ซึ่งไทยพร้อมที่จะสนับสนุน แลกเปลี่ยนประสบการณ์ระหว่างกัน ย้ําความพร้อมรัฐบาลไทยในการดําเนินนโยบายด้านพลังงานเพื้อสิ่งแวดล้อม
เอกอัครราชทูตฯ ขอบคุณที่รองนายกรัฐมนตรีให้เกียรติเข้าเยี่ยมคารวะในวันนี้ นับเป็นโอกาสที่ดีที่จะได้ทํางานในประเทศไทย โดยรัฐบาลฟินแลนด์ให้ความสําคัญกับการพัฒนาเศรษฐกิจชีวภาพ (Bio Economy) และเศรษฐกิจหมุนเวียน (Circular Economy) ซึ่งพร้อมจะแลกเปลี่ยนองค์ความรู้ให้แก่ไทย รวมทั้งในเรื่องของแนวคิดพลังงานอัจฉริยะ (Smart Energy) ที่เชื่อมั่นว่าจะช่วยพัฒนาโครงสร้างพื้นฐานในไทยให้มีประสิทธิภาพมากยิ่งขึ้น นอกจากนี้ เอกอัครราชทูตฯ ได้กล่าวชื่นชมการดําเนินนโยบายด้านเศรษฐกิจชีวภาพ และโครงการนําร่องด้านนี้เพื่ออนาคต ซึ่งเป็นความร่วมมือของบริษัทไทยและฟินแลนด์ เพื่อสร้างโรงงานผลิตเอทานอลจากกากมันสําปะหลัง ที่อําเภอนาเยีย จังหวัดอุบลราชธานี และโครงการต้นแบบเมืองอัจฉริยะ มหาวิทยาลัยเชียงใหม่ (CMU Smart City-Clean Energy) ที่ได้มีโอกาสเข้าเยี่ยมชมและเห็นถึงศักยภาพในการเป็นเมืองต้นแบบด้านพลังงานสะอาดครบวงจรทั้งด้านสิ่งแวดล้อม การสัญจร และชุมชน
ทั้งสองฝ่ายเห็นพ้องที่จะเพิ่มพูนความร่วมมือในมิติต่าง ๆ ให้มีผลเป็นรูปธรรมมากยิ่งขึ้น โดยเฉพาะด้านพลังงานควบคู่กับการส่งเสริมเศรษฐกิจ ซึ่งแนวทางด้านพลังงานของฟินแลนด์ สอดคล้องกับนโยบายของรัฐบาลไทยในปัจจุบันที่ให้ความสําคัญกับการส่งเสริมเศรษฐกิจดิจิทัล และเศรษฐกิจชีวภาพ-หมุนเวียน-สีเขียว
(BCG: Bio-Circular-Green Economy) ควบคู่กับการใช้เทคโนโลยีและนวัตกรรมที่เป็นมิตรต่อสิ่งแวดล้อม ตลอดจนการส่งเสริมการใช้พลังงานแสงอาทิตย์ (Solar Energy) ซึ่งจะเป็นพลังงานทางเลือกที่สําคัญต่อไป
นอกจากนี้ รองนายกรัฐมนตรีฯ ได้เชิญชวนให้ภาคเอกชนฟินแลนด์ลงทุนธุรกิจในไทยมากขึ้น โดยเฉพาะในเขตพัฒนาพิเศษภาคตะวันออก (EEC) ที่ถือเป็นจุดหมายการลงทุนที่สําคัญในอาเซียน รวมถึงการส่งเสริมเศรษฐกิจหมุนเวียน ซึ่งฟินแลนด์มีศักยภาพผ่านเทคโนโลยีการบริหารจัดการและผลิตพลังงานจากขยะพลาสติก ระบบบริหารจัดการน้ําที่เป็นมิตรต่อสิ่งแวดล้อม และการจํากัดขยะในแม่น้ํา ในโอกาสนี้ เอกอัครราชทูตฯ ได้นําเสนอแนวคิดด้านยุทธศาสตร์แบตเตอรี่แห่งชาติ 2568 (National Battery Strategy 2025) ให้ไทยได้ศึกษาแนวทางเพื่อไปประยุกต์ใช้เพิ่มเติมอีกด้วย
รัฐบาลไทย-ข่าวทำเนียบรัฐบาล-ก.สาธารณสุข แจงการฉีดวัคซีนโควิด-19  เป็นการฉีดให้กลุ่มเป้าหมายที่อยู่ในเงื่อนไข และเจ้าหน้าที่อื่นที่มีโอกาสสัมผัสผู้ติดเชื้อโควิด 19
วันพุธที่ 3 มีนาคม 2564
ก.สาธารณสุข แจงการฉีดวัคซีนโควิด-19  เป็นการฉีดให้กลุ่มเป้าหมายที่อยู่ในเงื่อนไข และเจ้าหน้าที่อื่นที่มีโอกาสสัมผัสผู้ติดเชื้อโควิด 19
กระทรวงสาธารณสุข แจงการฉีดวัคซีนโควิด-19  เป็นการฉีดให้กลุ่มเป้าหมายที่อยู่ในเงื่อนไข และเจ้าหน้าที่อื่นที่มีโอกาสสัมผัสผู้ติดเชื้อโควิด 19
เมื่อวันที่ 2 มีนาคม 2564 นายแพทย์โอภาส การย์กวินพงศ์ อธิบดีกรมควบคุมโรค กระทรวงสาธารณสุข ชี้แจงกรณีมีการวิจารณ์การฉีดวัคซีนให้บุคคล VIP ที่ไม่อยู่ในเงื่อนไขการได้รับวัคซีนกลุ่มแรก ที่จังหวัดเชียงใหม่ว่า เป็นการฉีดให้กับกลุ่มเป้าหมาย ที่เป็นเจ้าหน้าที่อื่น ๆ มีโอกาสสัมผัสผู้ติดเชื้อโควิด 19 เช่น ฝ่ายปกครอง ทหาร ตํารวจ ไม่มีใครเป็นวีไอพี ทุกคนที่ฉีดเป็นไปตามเกณฑ์ของทีมแพทย์ และเป็นรายชื่อที่ระบุให้มาฉีดตามนัด โดยกระทรวงสาธารณสุข ได้จัดส่งวัคซีนให้จังหวัดเชียงใหม่จํานวน 3,500 โดส ซึ่งคณะกรรมการโรคติดต่อจังหวัดเชียงใหม่ ได้เห็นชอบแผนการฉีดวัคซีน รอบแรก 1 มีนาคม 2564 ให้กับ 1,750 คน แบ่งเป็น บุคลากรทางการแพทย์ ทั้งรัฐและเอกชน 1,450 คน และอีก 300 คน เป็นเจ้าหน้าที่ที่เกี่ยวข้อง ได้แก่ หัวหน้าส่วนงานที่เสี่ยง ฝ่ายปกครอง ประธานสื่อมวลชน นายกสมาคมที่เกี่ยวข้องกับการท่องเที่ยว สมาคม อสม.เชียงใหม่ องค์กรปกครองส่วนท้องถิ่น และประชาชนที่เกี่ยวข้องกับการท่องเที่ยว ทั้งนี้ การฉีดวันแรกที่ รพ.นครพิงค์ จ.เชียงใหม่ เนื่องจากระบบการลงทะเบียนขัดข้อง รวมทั้งบุคลากรทางการแพทย์ฯ บางคนยังไม่มั่นใจ จึงแสดงความจํานงฉีดวันแรกค่อนข้างน้อย แต่ต่อมามีความมั่นใจมากขึ้น จึงมีการติดต่อขอฉีดวัคซีนเพิ่มขึ้น ทําให้เกิดความขัดข้องบางประการ ยืนยันทุกอย่างดําเนินไปตามหลักเกณฑ์ อย่างไรก็ตามกรณีดังกล่าว ปลัดกระทรวงสาธารณสุขได้สั่งตั้งคณะกรรมการฯ ตรวจสอบข้อเท็จจริงโดยละเอียดด้วยแล้ว
------------------
รัฐบาลไทย-ข่าวทำเนียบรัฐบาล-กรมเจ้าท่าจัดประชุมคณะทำงานอาเซียนว่าด้วยการขนส่งทางน้ำ ครั้งที่ 40 และการประชุมอื่นที่เกี่ยวข้อง
วันจันทร์ที่ 15 มีนาคม 2564
กรมเจ้าท่าจัดประชุมคณะทํางานอาเซียนว่าด้วยการขนส่งทางน้ํา ครั้งที่ 40 และการประชุมอื่นที่เกี่ยวข้อง
นายสมชาย สุมนัสขจรกุล รองอธิบดีกรมเจ้าท่า กระทรวงคมนาคม เป็นประธานการประชุมคณะทํางานอาเซียนว่าด้วยการขนส่งทางน้ํา ครั้งที่ 40 และการประชุมอื่นที่เกี่ยวข้อง (40th ASEAN Maritime Transport Working Group Meeting and Related meetings)
ระหว่างวันที่ 9 - 10 มีนาคม 2564 ด้วยระบบการประชุมทางไกล (VDO Conference) โดยมี นางสาวกมลวรรณ กุหลาบวงษ์ ผู้เชี่ยวชาญเฉพาะด้านเศรษฐกิจการพาณิชยนาวี ทําหน้าที่หัวหน้าคณะผู้แทนไทย ผู้แทนกรมเจ้าท่า การท่าเรือแห่งประเทศไทย สํานักงานนโยบายและแผนการขนส่งและจราจร และสํานักงานปลัดกระทรวงคมนาคม เข้าร่วมการประชุม ร่วมกับผู้แทนจากประเทศสมาชิกอาเซียน (บรูไนดารุสซาลาม กัมพูชา อินโดนีเซีย ลาว มาเลเซีย เมียนมา ฟิลิปปินส์ สิงคโปร์ และเวียดนาม) ประเทศคู่เจรจา (จีน ญี่ปุ่น และเกาหลีใต้) ผู้แทนองค์การทางทะเลระหว่างประเทศ (IMO) และหน่วยงานระหว่างประเทศอื่น ๆ ที่เกี่ยวข้อง
นายสมชาย สุมนัสขจรกุล กล่าวว่า การประชุมฯ ดังกล่าว จัดขึ้นเพื่อทบทวน ประเมินและขับเคลื่อนกิจกรรมและโครงการที่เกี่ยวข้องกับการขนส่งทางน้ําภายใต้แผนยุทธศาสตร์ด้านการขนส่งของอาเซียน (Kuala Lumpur Transport Strategic Plan : KLTSP 2016 - 2025) โดยมีเป้าหมายเพื่อการเชื่อมโยงอาเซียน นําไปสู่การพัฒนาเศรษฐกิจและสังคมของประชาคมอาเซียน ซึ่งที่ประชุมฯ ได้หารือและผลักดันความร่วมมือด้านการขนส่งทางน้ําในประเด็นต่าง ๆ อาทิ การดําเนินการเพื่อผลักดันตลาดการขนส่งทางทะเลร่วมของอาเซียน ข้อริเริ่มโครงการด้านการขนส่งทางน้ํา แผนปฏิบัติงานของคณะทํางานด้านการขนส่งทางน้ําของอาเซียน พ.ศ. 2563 - 2564 และความร่วมมือกับองค์การระหว่างประเทศและหน่วยงานระหว่างประเทศที่เกี่ยวข้อง เป็นต้น สําหรับประเทศไทยในฐานะประธานการประชุมฯ ได้ผลักดันความร่วมมือด้านคนประจําเรือ นําเสนอข้อริเริ่มความร่วมมือเพื่อแลกเปลี่ยนและแก้ไขปัญหาผลกระทบจากการแพร่ระบาดของโรคติดเชื้อไวรัส COVID-19 และปัญหาการขาดแคลนตู้คอนเทนเนอร์ ซึ่งเป็นประเด็นที่ทุกประเทศให้ความสนใจ นอกจากนี้ได้นําเสนอความคืบหน้าข้อริเริ่มของไทยที่ได้นําเสนอเมื่อการประชุมครั้งที่ผ่านมาเกี่ยวกับการพัฒนาท่าเรืออัจฉริยะ (Smart Pier) ที่มุ่งเน้นการพัฒนาดิจิทัล เทคโนโลยี และนวัตกรรมภายในท่าเรือ เพื่อส่งเสริมประสิทธิภาพการดําเนินงานของท่าเรือในภูมิภาคอาเซียนด้วย
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส บรรยาย หลักสูตร “อัยการพิเศษฝ่าย” รุ่นที่ 7 เรื่อง
วันจันทร์ที่ 22 มีนาคม 2564
ผู้ตรวจฯ ดีอีเอส บรรยาย หลักสูตร “อัยการพิเศษฝ่าย” รุ่นที่ 7 เรื่อง
ผู้ตรวจฯ ดีอีเอส บรรยาย หลักสูตร “อัยการพิเศษฝ่าย” รุ่นที่ 7 เรื่อง "ภัยคุกคาม การป้องกันและปราบปรามการกระทําผิดทางเทคโนโลยี"
เมื่อวันที่ 22 มีนาคม 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นวิทยากรบรรยาย หลักสูตร “อัยการพิเศษฝ่าย” รุ่นที่ 7 หัวข้อ "ภัยคุกคาม การป้องกันและปราบปรามการกระทําผิดทางเทคโนโลยี" ณ ห้องแกรนด์บอลรูม 2 ชั้น 3 โรงแรม ดิ เอมเมอรัลด์ ซึ่งมีอัยการพิเศษฝ่าย และบุคลากรภายนอกจากหน่วยราชการอื่น ร่วมอบรมจํานวน 90 คน ทั้งนี้เพื่อให้ผู้เข้ารับการอบรม รับทราบและเข้าใจถึงภัยคุกคามที่เกิดขึ้นในปัจจุบัน และแนวทางการป้องกันและปราบปรามเกี่ยวกับเทคโนโลยีดิจิทัล กับกระแสการเปลี่ยนแปลงโลก หลักการและสาระสําคัญทางกฎหมายการก่ออาชญากรรมทางคอมพิวเตอร์ในรูปแบบต่างๆ รวมทั้งวิธีการป้องกันและปราบปรามอาชญากรรมทางคอมพิวเตอร์ เป็นต้น
************************
รัฐบาลไทย-ข่าวทำเนียบรัฐบาล-นายกฯ ชื่นชม คนไทยได้รับเลือกเป็นผู้แทนคนพิการในสหประชาชาติ สะท้อนความสำเร็จรัฐบาลในการสนับสนุนสวัสดิการความเป็นอยู่คนพิการไทย
วันศุกร์ที่ 5 มีนาคม 2564
นายกฯ ชื่นชม คนไทยได้รับเลือกเป็นผู้แทนคนพิการในสหประชาชาติ สะท้อนความสําเร็จรัฐบาลในการสนับสนุนสวัสดิการความเป็นอยู่คนพิการไทย
นายกฯ ชื่นชม คนไทยได้รับเลือกเป็นผู้แทนคนพิการในสหประชาชาติ สะท้อนความสําเร็จรัฐบาลในการสนับสนุนสวัสดิการความเป็นอยู่คนพิการไทย
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นางสาวเสาวลักษณ์ ทองก๊วย นายกสมาคมส่งเสริมศักยภาพสตรีพิการ ได้รับเลือกให้ดํารงตําแหน่งคณะกรรมการประจําอนุสัญญาว่าด้วยสิทธิคนพิการแห่งสหประชาชาติ (Committee on the Rights of Persons with Disabilities) วาระปี 2564-2567 ซึ่งถือเป็นครั้งแรกที่สตรีพิการไทยได้เป็นตัวแทนคนพิการในเวทีระดับโลก และสะท้อนให้เห็นถึงความสําเร็จของไทยในการมีบทบาทนําด้านการส่งเสริมงานด้านคนพิการ
ทั้งนี้ สมาคมสภาคนพิการทุกประเภทแห่งประเทศไทยได้เสนอชื่อ น.ส. เสาวลักษณ์ฯ ให้เป็นผู้แทนประเทศไทยในการลงสมัครเลือกตั้งเป็นคณะกรรมการฯ แทนนายมณเฑียร บุญตัน ที่ครบวาระการดํารงตําแหน่ง และได้รับความเห็นชอบจากคณะกรรมการส่งเสริมและพัฒนาคุณภาพชีวิตคนพิการแห่งชาติ โดยกระทรวงการพัฒนาสังคมและความมั่นคงของมนุษย์ ร่วมกับกระทรวงการต่างประเทศ ได้ส่งรายชื่อและจัดกิจกรรมพบปะหารือ รวมถึงประชาสัมพันธ์การลงสมัครเลือกตั้งของไทยอย่างต่อเนื่อง จนเมื่อวันที่ 11 ธันวาคม 2563 น.ส. เสาวลักษณ์ฯ ได้รับเลือกจากที่ประชุมรัฐภาคีอนุสัญญาว่าด้วยสิทธิคนพิการ ให้ดํารงตําแหน่งด้วยคะแนนเสียง จํานวน 107 เสียง จาก 168 เสียง จากผู้สมัครทั้งหมด 88 ประเทศ
นอกจากนี้ โฆษกประจําสํานักนายกรัฐมนตรี เผยว่านายกรัฐมนตรีชื่นชมที่ น.ส. เสาวลักษณ์ฯ มีความมุ่งมั่นที่จะทํางานเพื่อพัฒนาการดํารงชีวิตสําหรับคนพิการ และผลักดันมิติเกี่ยวกับคนพิการในการดําเนินงานของสหประชาชาติในทุกด้าน โดยเฉพาะการพิทักษ์สิทธิมนุษยชน การส่งเสริมบทบาทของสตรีในการขับเคลื่อนการดําเนินงานตามอนุสัญญาว่าด้วยสิทธิคนพิการ การไม่เลือกปฏิบัติต่อสตรีและเด็กพิการ การดํารงชีวิตอิสระ และการมีส่วนร่วมของคนพิการบนพื้นฐานของความเท่าเทียม ซึ่งนายกรัฐมนตรีเชื่อมั่นว่า น.ส. เสาวลักษณ์ฯ จะเป็นตัวแทนของประเทศ และมีบทบาทสําคัญในการสร้างความตระหนักถึงความสําคัญของการคุ้มครองและส่งเสริมสิทธิของคนพิการในเวทีระดับโลก
*********************
รัฐบาลไทย-ข่าวทำเนียบรัฐบาล-วราวุธ ลุยแก้ปัญหาภัยแล้ง ติดตามโครงการอนุรักษ์ฟื้นฟูแหล่งน้ำกุดเมืองฮาม พร้อมระบบกระจายน้ำด้วยพลังงานแสงอาทิตย์ จ.ศรีสะเกษ
วันศุกร์ที่ 19 มีนาคม 2564
วราวุธ ลุยแก้ปัญหาภัยแล้ง ติดตามโครงการอนุรักษ์ฟื้นฟูแหล่งน้ํากุดเมืองฮาม พร้อมระบบกระจายน้ําด้วยพลังงานแสงอาทิตย์ จ.ศรีสะเกษ
วราวุธ ลุยแก้ปัญหาภัยแล้ง ติดตามโครงการอนุรักษ์ฟื้นฟูแหล่งน้ํากุดเมืองฮาม พร้อมระบบกระจายน้ําด้วยพลังงานแสงอาทิตย์ จ.ศรีสะเกษ
วราวุธ ลุยแก้ปัญหาภัยแล้ง ติดตามโครงการอนุรักษ์ฟื้นฟูแหล่งน้ํากุดเมืองฮาม พร้อมระบบกระจายน้ําด้วยพลังงานแสงอาทิตย์ จ.ศรีสะเกษ
วันนี้ (19 มี.ค. 64) เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ติดตามการดําเนินโครงการอนุรักษ์ฟื้นฟูแหล่งน้ํากุดเมืองฮาม พร้อมระบบกระจายน้ําด้วยพลังงานแสงอาทิตย์บ้านกุดเมืองฮาม หมู่ที่ 5 ตําบลกุดเมืองฮาม อําเภอยางชุมน้อย จังหวัดศรีสะเกษ พร้อมปลูกต้นตะเคียนทอง ต้นพะยูง และต้นประดูป่า บริเวณริมกุดเมืองฮาม รวมถึงร่วมมอบถุงปันสุขให้กับชาวบ้านในพื้นที่ โดยมีนายวิชัย ตั้งคําเจริญ รองผู้ว่าราชการจังหวัดศรีษะเกษ ให้การต้อนรับ
นายวราวุธ ศิลปอาชา กล่าวว่า โครงการอนุรักษ์ฟื้นฟูแหล่งน้ํากุดเมืองฮาม พร้อมระบบกระจายน้ําด้วยพลังงานแสงอาทิตย์ เป็นโครงการหนึ่งตามนโยบายรัฐบาล ในการสร้างความมั่นคงด้านทรัพยากรน้ํา สนับสนุนน้ําเพื่อการอุปโภค-บริโภค น้ําเพื่อการเกษตร และการอนุรักษ์ฟื้นฟูระบบนิเวศแหล่งน้ําให้มีความสมบูรณ์ โดยวันนี้ได้มาติดตามความก้าวหน้าในการดําเนินโครงการในปีงบประมาณ พ.ศ. 2563 (ผลงานก่อสร้างปัจจุบันร้อยละ 56) ใช้งบประมาณ 16.99 ล้านบาท ซึ่งจะสามารถกระจายน้ําให้กับประชาชนในพื้นที่กว่า 218 ครัวเรือน (ประมาณ 1,000 คน) ครอบคลุมพื้นที่การเกษตร พริก หอม กระเทียม กว่า 425 ไร่
สําหรับในอนาคต ปีงบประมาณ 2566 ได้เสนอโครงการก่อสร้างระบบกระจายน้ําด้วยพลังแสงอาทิตย์เพื่อสนับสนุนนาแปลงใหญ่ ต.กุดเมืองฮาม อ.ยางชุมน้อย จ.ศรีสะเกษ งบประมาณ 65 ล้านบาท เพื่อกระจายน้ําให้กับประชาชน 150 ครัวเรือน ครอบคลุมพื้นที่การเกษตรทางทิศเหนือของกุดเมืองฮามจํานวน 1,500 ไร่ ซึ่งเมื่อโครงการระบบกระจายน้ําทั้งสองโครงการแล้วเสร็จ พื้นที่เกษตรจะได้รับประโยชน์ รวมกว่า 2,725 ไร่ เกิดการจ้างงานในพื้นที่ คาดว่ารายได้ครัวเรือนจะเพิ่มขึ้นจากเดิม โดยครัวเรือนจะได้ประโยชน์กว่า 568 ครัวเรือน กว่า 2,500 คน
"น้ําทุกหยดนับวันจะหายากและมีค่ามากขึ้น ทรัพยากรน้ํา เป็นสิ่งที่มีความหมายต่อมนุษย์มาก ไม่ว่าจะเป็นเรื่องการอุปโภคบริโภค ทําการเกษตร อุตสาหกรรม และการรักษาระบบนิเวศ ดังนั้น จึงขอฝากประชาชนในพื้นที่ให้ใช้น้ําอย่างประหยัด คุ้มค่า และให้ช่วยกันปลูกป่า เพื่อให้มีระบบนิเวศที่สมบูรณ์ในอนาคต และไม่ต้องมีปัญหาภัยแล้งเหมือนที่ผ่านมา" รมว.ทส. กล่าวทิ้งท้าย
รัฐบาลไทย-ข่าวทำเนียบรัฐบาล-มหาดไทย จัดเสวนาฯ “เทคนิคการจัดซื้อ จัดจ้าง และการบริหารพัสดุภาครัฐ” มุ่งเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐ เพื่อลดความผิดพลาด มีความคุ้มค่า โ
วันพุธที่ 17 มีนาคม 2564
มหาดไทย จัดเสวนาฯ “เทคนิคการจัดซื้อ จัดจ้าง และการบริหารพัสดุภาครัฐ” มุ่งเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐ เพื่อลดความผิดพลาด มีความคุ้มค่า โ
มหาดไทย จัดเสวนาฯ “เทคนิคการจัดซื้อ จัดจ้าง และการบริหารพัสดุภาครัฐ” มุ่งเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐ เพื่อลดความผิดพลาด มีความคุ้มค่า โปร่งใส และตรวจสอบได้
เมื่อวันที่ 15 มีนาคม 2564 เวลา 13.30 น. ณ ห้องประชุมราชสีห์ ชั้น 2 อาคารศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย มอบหมายให้ นายสมคิด จันทมฤก รองปลัดกระทรวงมหาดไทย เป็นประธานในพิธีเปิดกิจกรรมเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ครั้งที่ 2 ประจําปีงบประมาณ พ.ศ. 2564 ในหัวข้อเรื่อง “เทคนิคการจัดซื้อ จัดจ้าง และการบริหารพัสดุภาครัฐ” จัดขึ้นโดย สถาบันดํารงราชานุภาพ กระทรวงมหาดไทย ซึ่งการเสวนาในครั้งนี้ได้รับเกียรติจากวิทยากรผู้เชี่ยวชาญจากกรมบัญชีกลาง กระทรวงการคลัง เข้าร่วมถ่ายทอดความรู้และประสบการณ์ และได้มีการถ่ายทอดสดผ่านระบบ Video Conference ไปยังศาลากลางจังหวัด ทั้ง 76 แห่งทั่วประเทศ พร้อมทั้งสามารรับชมผ่านระบบ Video Streaming และผ่านระบบสถานีโทรทัศน์กรมการปกครอง (DOPA Channel) ไปยังอําเภอทุกอําเภอด้วย
โอกาสนี้ นายสมคิด จันทมฤก รองปลัดกระทรวงมหาดไทย ได้กล่าวขอบคุณสถาบันดํารงราชานุภาพ รวมทั้งทุกฝ่ายที่เกี่ยวข้อง ที่ได้ร่วมกันจัดเสวนาแลกเปลี่ยนเรียนรู้ในรูปแบบชุมชนนักปฏิบัติ (CoPs) ในครั้งนี้ ซึ่งมีทั้งการส่งเสริมความรู้ ความเข้าใจ และแลกเปลี่ยนประสบการณ์ การนําประเด็นปัญหาหรือข้อจํากัดในการปฏิบัติงานมาหารือร่วมกัน ตลอดจนการนําเสนอแนวทางการเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐ เพื่อนําไปใช้ในการแก้ไขปัญหาการดําเนินงานโครงการ และกิจกรรมต่าง ๆ ให้มีความถูกต้อง เป็นไปตามแผนที่กําหนด และเบิกจ่ายงบประมาณเพื่อสนับสนุนภารกิจต่าง ๆ ให้เป็นไปตามเป้าหมาย ผลผลิต และผลลัพธ์ ที่ตกลงไว้กับสํานักงบประมาณ เพื่อให้สอดรับกับเป้าหมายการเบิกจ่ายงบประมาณของรัฐบาล
สําหรับการจัดเสวนาฯ “เทคนิคการจัดซื้อ จัดจ้าง และการบริหารพัสดุภาครัฐ” มีวัตถุประสงค์เพื่อเป็นการเพิ่มประสิทธิภาพการปฏิบัติงานด้านการจัดซื้อ จัดจ้าง และบริหารพัสดุภาครัฐประจําปีของหน่วยงานต่าง ๆ ทั้งในส่วนกลางและส่วนภูมิภาค ให้เป็นไปตามระเบียบกฎหมายที่เกี่ยวข้อง ลดความผิดพลาด มีความคุ้มค่า โปร่งใส และตรวจสอบได้ โดยมีเป้าประสงค์ให้บุคลากรที่เกี่ยวข้องในภาคส่วนต่าง ๆ ได้ตระหนักถึงความสําคัญของประเด็นดังกล่าว
รัฐบาลไทย-ข่าวทำเนียบรัฐบาล-​ขยายเวลาลงทะเบียน “เราชนะ” กลุ่มไม่มีสมาร์ทโฟน ถึง 26 มี.ค. นี้
วันจันทร์ที่ 15 มีนาคม 2564
​ขยายเวลาลงทะเบียน “เราชนะ” กลุ่มไม่มีสมาร์ทโฟน ถึง 26 มี.ค. นี้
วันจันทร์ที่ 15 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขยายเวลาเปิดรับลงทะเบียนเราชนะ กลุ่มไม่มีสมาร์ทโฟนและกลุ่มที่ต้องการความช่วยเหลือเป็นพิเศษ จากเดิมสิ้นสุดวันที่ 5 มีนาคม 2564 ไปเป็นวันที่ 26 มีนาคม 2564 เพื่อเปิดโอกาสให้ประชาชนที่ยังไม่ได้ลงทะเบียน ได้รับสิทธิ์เงินช่วยเหลืออย่างครบถ้วน โดยสามารถแจ้งผ่านกํานัน ผู้ใหญ่บ้าน หรือเจ้าหน้าที่ปกครองท้องถิ่น ให้ช่วยอํานวยความสะดวกในการลงทะเบียน หรือนําบัตรประชาชนแบบสมาร์ทการ์ดไปลงทะเบียนได้ที่ สาขาและจุดบริการเคลื่อนที่ของธนาคารกรุงไทยกว่า 1,800 แห่ง รวมทั้ง ธนาคารออมสิน และธกส. ทุกสาขาทั่วประเทศ ตลอดจนสํานักงานคลังจังหวัด สํานักงานสรรพสามิตพื้นที่ สํานักงานสรรพากรพื้นที่ และหน่วยรับลงทะเบียนเคลื่อนที่ของกระทรวงมหาดไทย
​
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส ลงพื้นที่ ขอนแก่น - มหาสารคาม ติดตามการใช้งานโครงการเน็ตประชารัฐ
วันพฤหัสบดีที่ 25 มีนาคม 2564
ดีอีเอส ลงพื้นที่ ขอนแก่น - มหาสารคาม ติดตามการใช้งานโครงการเน็ตประชารัฐ
ดีอีเอส ลงพื้นที่ ขอนแก่น - มหาสารคาม ติดตามการใช้งานโครงการเน็ตประชารัฐ
เมื่อวันที่ 23-24 มีนาคม 2564 นายภูเวียง ประคํามินทร์ รองปลัดกระทรวงดิจิทัลฯ ลงพื้นที่ติดตามผลการดําเนินการเปิดโครงข่าย Open Access Network ภายใต้ โครงการเน็ตประชารัฐ โดยได้มีการประชุมร่วมกับผู้ประกอบกิจการโทรคมนาคมที่ได้รับอนุญาตให้เชื่อมต่อโครงข่ายเน็ตประชารัฐ เพื่อให้บริการไปยังบ้านเรือนประชาชน พร้อมทั้งรับฟังปัญหา/อุปสรรคพร้อมข้อเสนอแนะเพื่อนําไปปรับปรุงแก้ไขให้มีประสิทธิภาพยิ่งขึ้นต่อไป พร้อมทั้งติดตามการเชื่อมต่อของผู้ประกอบกิจการโทรคมนาคมกับอุปกรณ์เน็ตประชารัฐ ตามเงื่อนไขที่กําหนด และตรวจเยี่ยมติดตามการใช้งานเน็ตประชารัฐ ซึ่งมีชาวบ้านได้ยืนแบบคําขอย้ายจุดติดตั้งอุปกรณ์กระจายสัญญาณ เพื่อให้ชาวบ้านเข้าถึงและสามารถใช้งานได้สะดวกยิ่งขึ้น และการให้บริหารที่มีการเชื่อมต่อเข้าครัวเรือน ในจังหวัดขอนแก่น และจังหวัดมหาสารคาม
***********************
รัฐบาลไทย-ข่าวทำเนียบรัฐบาล-สอศ. จับมือ CPF พัฒนากำลังคนมีคุณภาพ อาชีวะฯ ด้านอาหารและเกษตรกรรม
วันจันทร์ที่ 8 มีนาคม 2564
สอศ. จับมือ CPF พัฒนากําลังคนมีคุณภาพ อาชีวะฯ ด้านอาหารและเกษตรกรรม
คุณหญิงกัลยา โสภณพนิช รักษาราชการแทนรัฐมนตรีว่าการกระทรวงศึกษาธิการ เป็นประธานพิธีลงนามบันทึกข้อตกลงเพื่อร่วมมือในการผลิตและพัฒนากําลังคนอาชีวศึกษาด้านอาหารและเกษตรกรรม ระหว่าง สํานักงานคณะกรรมการการอาชีวศึกษา กับบริษัท เจริญโภคภัณฑ์อาหาร จํากัด (มหาชน)
เมื่อวันศุกร์ที่ 5 มีนาคม 2564 เวลา 11.30 น. คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ รักษาราชการแทนรัฐมนตรีว่าการกระทรวงศึกษาธิการ เป็นประธานพิธีลงนามบันทึกข้อตกลงเพื่อร่วมมือในการผลิตและพัฒนากําลังคนอาชีวศึกษาด้านอาหารและเกษตรกรรม ระหว่าง สํานักงานคณะกรรมการการอาชีวศึกษา กับบริษัท เจริญโภคภัณฑ์อาหาร จํากัด (มหาชน) โดยมี นายสุเทพ แก่งสันเทียะ เลขาธิการคณะกรรมการการอาชีวศึกษา, นายประสิทธิ์ บุญดวงประเสริฐ ประธานคณะผู้บริหาร บริษัท เจริญโภคภัณฑ์อาหาร จํากัด (มหาชน) เข้าร่วม ณ ห้องประชุม 1 ชั้น 2 สํานักงานคณะกรรมการการอาชีวศึกษา
คุณหญิงกัลยา โสภณพนิช รมช.ศธ. และรักษาราชการแทน รมว.ศธ. กล่าวว่า ในนามกระทรวงศึกษาธิการมีความยินดีเป็นอย่างยิ่งที่สํานักงานคณะกรรมการการอาชีวศึกษาจะร่วมมือกับ บริษัท เจริญโภคภัณฑ์อาหาร จํากัด (มหาชน) ที่ดําเนินความร่วมมือในการจัดการเรียนการสอนอาชีวศึกษา รับนักศึกษาระบบทวิภาคี และการฝึกงานระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรีสายเทคโนโลยี หรือสายปฏิบัติการ สาขาอาหาร และโภชนาการสาขาธุรกิจค้าปลีก สาขาเกษตรกรรมิและสาขาที่เกี่ยวข้องกับธุรกิจ เป็นต้น เพื่อเปิดโอกาสให้นักศึกษา ได้ฝึกประสบการณ์อาชีพกับผู้เชี่ยวชาญ ใช้เทคโนโลยีที่ทันสมัยในสถานประกอบการชั้นนําต่าง ๆ ของประเทศ และมีรายได้เสริมในช่วงปิดภาคเรียน ทําให้มีความพร้อมในการออกไปประกอบอาชีพ และได้ประสบการณ์ที่ไม่อาจหาได้จากตําราเรียนหรือห้องเรียน โดยความร่วมมือในครั้งนี้ มีระยะตั้งแต่ปี 2564 – 2567
“การลงนามความร่วมมือในครั้งนี้ ถือเป็นนิมิตหมายอันดีที่ทั้งสองหน่วยงาน จะได้ผลิตและพัฒนากําลังคนร่วมกัน เพื่อเพิ่มขีดความสามารถในการแข่งขันของประเทศ ให้ตรงต่อความต้องการของตลาดแรงงานมากขึ้น และมีความเชื่อมั่นว่าจะสามารถพัฒนาการศึกษาทางสายวิชาชีพให้มีศักยภาพนําไปสู่การพัฒนาบุคลากรของชาติ เพื่อเป็นกําลังสําคัญในการพัฒนาประเทศชาติต่อไป” คุณหญิงกัลยา กล่าว
ทิพย์สุดา ศรีษะแก้ว: สรุป/ถ่ายภาพ นวรัตน์ รามสูต: เรียบเรียง กลุ่มประชาสัมพันธ์ สร.ศธ.: รายงาน